	

	ประกาศ องค์การบริหารส่วนตำบลวังหิน

	เรื่อง สอบราคาจ้างโครงการก่อสร้างระบบประปาหมู่บ้าน พร้อมเจาะบ่อบาดาล หมู่ที่ ๒ ตำบลวังหิน อำเภอบางขัน จังหวัดนครศรีธรรมราช

	                                          ..........................................................

	             องค์การบริหารส่วนตำบลวังหิน มีความประสงค์จะ สอบราคาจ้างโครงการก่อสร้างระบบประปาหมู่บ้าน พร้อมเจาะบ่อบาดาล หมู่ที่ ๒ ตำบลวังหิน อำเภอบางขัน จังหวัดนครศรีธรรมราช  ความลึก   100 เมตร  รายละเอียดตามแบบแปลนที่ อบต.วังหินกำหนด  ราคากลางของงานก่อสร้างในการสอบราคาครั้งนี้เป็นเงินทั้งสิ้น ๗๔๒,๖๐๐.๐๐ บาท (เจ็ดแสนสี่หมื่นสองพันหกร้อยบาทถ้วน)

	          ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๓๗๑,๓๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลวังหิน ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	          กำหนดดูสถานที่ก่อสร้างในวันที่ ๑๘ มีนาคม ๒๕๕๘ ตั้งแต่เวลา ๐๙.๐๐ น. ถึงเวลา ๑๐.๐๐ น.
 ณ หมู่ที่ ๒ ตำบลวังหิน อำเภอบางขัน จังหวัดนครศรีธรรมราช และกำหนดรับฟังคำชี้แจงรายละเอียดเพิ่มเติมในวันที่ ๑๘ มีนาคม ๒๕๕๘ ตั้งแต่เวลา ๑๐.๐๐ น. เป็นต้นไป
          กำหนดยื่นซองสอบราคา ในวันที่ ๕ มีนาคม ๒๕๕๘ ถึงวันที่ ๑๙ มีนาคม ๒๕๕๘ ตามรายละเอียดดังนี้

	          กำหนดยื่นซองสอบราคาโดยตรง ในวันที่ ๕ มีนาคม ๒๕๕๘ ถึงวันที่ ๑8 มีนาคม ๒๕๕๘ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ  องค์การบริหารส่วนตำบลวังหิน อำเภอบางขัน จังหวัดนครศรีธรรมราช 
        วันที่ ๑๙ มีนาคม ๒๕๕๘ ตั้งแต่เวลา ๐๙.๐๐ น.- ๑๐.๐๐ น. ยื่นซอง ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอบางขัน (หน้าห้องท้องถิ่นอำเภอบางขัน) 
     กรณียื่นซองเสนอราคาทางไปรษณีย์ตอบรับ   ผู้เสนอราคาสามารถยื่นได้ ตั้งแต่วันที่ ๕ มีนาคม ๒๕๕๘  ถึงวันที่ ๑8 มีนาคม ๒๕๕๘   โดยองค์การบริหารส่วนตำบลวังหิน จะถือวันและเวลาที่องค์การบริหารส่วนตำบลวังหินได้รับ จากไปรษณีย์เป็นเวลารับซอง แต่ทั้งนี้ วันและเวลาที่องค์การบริหารส่วนตำบลวังหินได้รับ จากไปรษณีย์ต้องไม่เกินวันที่สิ้นสุดของการขายเอกสารสอบราคา เวลา ๑๖.๓๐ น.)  และกำหนดเปิดซองใบเสนอราคาในวันที่   20  มีนาคม ๒๕๕๘   ตั้งแต่เวลา ๑๐.๐๐ น. เป็นต้นไป ณ     ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอบางขัน (หน้าห้องท้องถิ่นอำเภอบางขัน)   

	          ผู้สนใจติดต่อขอรับ/ซื้อเอกสารสอบราคาจ้าง   ชุดละ ๑,๔๐๐ บาท ได้ที่ กองคลัง องค์การบริหารส่วนตำบลวังหิน อำเภอบางขัน จังหวัดนครศรีธรรมราช ในวันที่ ๕ มีนาคม ๒๕๕๘ ถึงวันที่ ๑๘ มีนาคม ๒๕๕๘ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.wanghin.go.th หรือสอบถามทางโทรศัพท์หมายเลข ๐๒-๑๐๗๐๘๕๕, ๐๘๑-๔๗๗๕๒๙๖ ในวันและเวลาราชการ

	 


 

	                                           ประกาศ ณ วันที่ 5  มีนาคม  พ.ศ. ๒๕๕๘



	(นายทบ   รัตนคช) 

	นายกองค์การบริหารส่วนตำบลวังหิน 


